Document ID: 32001L0092

Id-Direttiva tal-Kummissjoni 2001/92/KE
tat-30 ta' Ottubru 2001
li taddatta għall-progress tekniku d-Direttiva tal-Kunsill 92/11/KEE dwar it-tqegħid tal-ħġieġ tas-sigurtà fit-twieqi u l-materjali tal-ħġieġ għat-tqegħid fit-twieqi fuq vetturi bil-mutur u fuq it-trailers tagħhom u d-Direttiva tal-Kunsill 70/156/KEE dwar l-approvazzjoni tat-tip ta' vetturi bil-mutur u l-karrijiet tagħhom
(Test b'rilevanza għaż-ŻEE)
IL-KUMMISSJONI TAL- KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat d-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom [1], kif ġiet emendata l-aħħar mill-Parlament Ewropew u d-Direttiva tal-Kunsill 2000/40/KE [2], u b'mod partikolari l-Artikolu 13(2) tagħha,
Billi:
(1) Id-Direttiva tal-Kunsill 92/22/KEE tal-31 ta' Marzu 1992 dwar it-tqegħid tal-ħġieġ tas-sigurtà fit-twieqi u l-materjali tal-ħġieġ għat-tqegħid fit-twieqi fuq vetturi bil-mutur u fuq it-trailers tagħhom [3], kif emendata l-aħħar bl-Att ta' Adeżjoni ta' l-Awstrija, il-Finlandja u l-Isvezja, hija waħda mid-Direttivi separati tal-proċedura ta' l-approvazzjoni tat-tip KE stabbilita mid-Direttiva 70/156/KEE. B'konsegwenza ta' dan, id-disposizzjonijiet stabbiliti fid-Direttiva 70/156/KEE dwar sistemi tal-vetturi, il-komponenti u l-unitajiet tekniċi separati japplikaw għad-Direttiva 92/22/KEE.
(2) Sabiex l-approvazzjoni tal-Kummissjoni tiġi standardizzata, huwa meħtieġ li jiġi introdott id-dokument ta' informazzjoni pprovdut mid-Direttiva 70/156/KEE u li jiġi mmodifikat iċ-ċertifikat ta' l-approvazzjoni bbażat fuq l-Anness VI tiegħu.
(3) Barra minn hekk, il-proċeduri ta' l-approvazzjoni tat-tip għandhom jiġu ssimplifikati sabiex tinżamm l-għażla, ipprovduta fl-Artikolu 9(2) tad-Direttiva 70/156/KEE, bejn ċerti direttivi separati u r-regolamenti korrispondenti tal-Kummissjoni Ekonomika għall-Ewropa tan-Nazzjonijiet Uniti (KEE/NU). Bħala l-ewwel pass, ir-rekwiżiti tekniċi tad-Direttiva 92/22/KEE għandhom jiġu mibdula b'dawk tar-Regolament Nru 43 tal-KEE/ĠM.
(4) Id-Direttivi 92/22/KEE u 70/156/KEE għandhom għalhekk jiġu emendati skond dan.
(5) Il-miżuri stabbiliti f'din id-Direttiva huma skond l-opinjoni tal-Kumitat għall-Addattament għall-Progress Tekniku stabbilit taħt id-Direttiva 70/156/KEE,
ADOTTAT DIN ID-DEĊIŻJONI:
Artikolu 1
Id-Direttiva 92/22/KEE hija hawnhekk emendata kif ġej:
1. L-Artikolu 1(1) huwa mibdul b'dan li ġej:
"1. L-Istati Membri għandhom jagħtu l-approvazzjoni tat-tip tal-KE lil kwalunkwe glazing tas-sigurtà u l-materjali tal-glazing għal vetturi bil-mutur u l-karrijiet tagħhom li jilħqu r-rekwiżiti strutturali u tat-testijiet imniżżla fl-Annessi."
2. 6. L-ewwel paragrafu ta' l-Artikolu 2 huwa mibdul b'dan li ġej:
"L-applikazzjonijiet kollha għall-approvazzjoni tat-tip tal-KE tal-komponenti għandha ssir mill-manifattur jew mir-rappreżentant awtorizzat tiegħu fi Stat Membru. L-Istati Membri għandhom joħorġu lill-manifattur jew lill-rappreżentant awtorizzat tiegħu marka ta' l-approvazzjoni tat-tip tal-KE tal-komponent konformi mal-mudell imfassal fl-Anness II A, għal kull tip ta' glazing ta' sigurtà u kull materjal ta' glazing għal vetturi bil-mutur u l-karrijiet tagħhom li huma japprovaw it-tip skond l-Artikolu 1."
3. Fl-Artikolu 4, għandu jiżdied it-tieni paragrafu li ġej:
"L-awtoritajiet kompetenti ta' l-Istati Membri għandhom jinfurmaw lil xulxin, permezz tal-proċedura speċifikata fl-Artikolu 4(6) tad-Direttiva 70/156/KEE, dwar kull approvazzjoni tat-tip ta' komponent li huma jkunu taw, irrifjutaw jew irtiraw skond din id-Direttiva."
4. L-Artikolu 8 huwa mibdul b'dan li ġej:
"L-Artikolu 8
Għall-iskopijiet ta' din id-Direttiva, "vettura" tfisser kwalunkwe vettura bil-mutur maħsuba għall-użu fit-triq, bil-karrozzerija jew mingħajrha, li għandha ta' mill-inqas erba' roti u veloċità massima ddisinjata li taqbeż il-25 kilometru fis-siegħa, u l-karrijiet tagħha, bl-eċċezzjoni ta' vetturi li jimxu fuq binarji, tratturi agrikoli u tal-foresterija, u makkinarju mobbli."
5. L-Annessi huma emendati kif ġej:
(a) il-lista ta' l-annessi u l-Annessi I u II huma mibdula bl-Anness għal din id-Direttiva;
(b) l-appendiċi ta' l-Anness III huwa mħassar.
Artikolu 2
1. B'effett mill-1 ta' Lulju 2002, l-Istati Membri ma jistgħux, minħabba raġunijiet irrelatati ma' glazing ta' sigurtà jew il-materjali tal-glazing fuq vetturi bil-mutur jew il-karrijiet tagħhom:
- jirrifjutaw li jagħtu l-approvazzjoni tat-tip tal-KE jew l-approvazzjoni tat-tip nazzjonali ta' vettura, l-approvazzjoni tat-tip ta' komponent ta' glazing tas-sigurtà jew materjali tal-glazing għal vetturi bil-mutur u l-karrijiet tagħhom, u l-anqas
- li jirrifjutaw li jirreġistraw jew jipprojbixxu l-bejgħ jew id-dħul fis-servizz ta' vetturi, jew jipprojbixxu l-bejgħ jew id-dħul fis-servizz tal-glazing tas-sigurtà jew il-materjali tal-glazing għal vetturi bil-mutur u l-karrijiet tagħhom,
jekk dan il-glazing ta' sigurtà jew il-materjali tal-glazing għal vetturi bil-mutur u l-karrijiet tagħhom jikkonformaw mar-rekwiżiti tad-Direttiva 92/22/KEE, kif ġiet emendata minn din id-Direttiva.
2. B'effett mill-1 ta' Ottubru 2002, l-Istati Membri:
- m'għandhomx jibqgħu jagħtu l-approvazzjoni tat-tip tal-KE, u
- jistgħu jirrifjutaw li jagħtu l-approvazzjoni tat-tip nazzjonali,
ta' kull tip ta' vettura fuq raġunijiet irrelatati ma' kwalunkwe tip ta' glazing tas-sigurtà jew l-materjali tal-glazing għal vetturi bil-mutur u l-karrijiet tagħhom jekk ir-rekwiżiti tad-Direttiva 92/22/KEE kif emendati b'din id-Direttiva ma jkunux sodisfatti.
3. B'effett mill-1 ta' Lulju 2003, ir-rekwiżiti tad-Direttiva 92/22/KEE li għandhom x'jaqsmu mal-glazing tas-sigurtà bħala komponent, kif hu mmodifikat b'din id-Direttiva, għandhom japplikaw għar-raġunijiet ta' l-Artikolu 7(2) tad-Direttiva 70/156/KEE.
4. Bħala deroga mill-paragrafu 3, l-Istati Membri jistgħu, fir-rigward ta' spare parts, ikomplu jagħtu l-approvazzjoni tat-tip tal-KE u li jawtorrizzaw il-bejgħ u d-dħul fis-servizz ta' glazing tas-sigurtà u l-materjali tal-glazing għal vetturi bil-mutur u l-karrijiet tagħhom li jħarsu d-disposizzjonijiet tad-Direttiva 92/22/KEE, fil-verżjoni fis-seħħ qabel id-dħul fl-effett tad-Direttiva preżenti, sakemm dan il-glazing tas-sigurtà u l-materjali tal-glazing għal vetturi bil-mutur u l-karrijiet tagħhom:
- huma maħsuba biex jiġu armati ma' vetturi li diġà qegħdin jintużaw, u
- jikkonformaw mar-rekwiżiti ta' dik id-Direttiva applikabbli meta l-vetturi kienu rreġistrati għall-ewwel darba.
Artikolu 3
Il-punt 9.5.1.5 li ġej huwa miżjud ma' l-Anness I tad-Direttiva 70/156/KEE:
"9.5.1.5. Aċċessorji tal-windscreen u l-pożizzjoni li fiha huma mwaħħla flimkien ma' deskrizzjoni fil-qosor ta' kwalunkwe komponenti elettriċi/elettroniċi involuti."
Artikolu 4
1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva sa mhux iktar tard mit-30 ta' Ġunju 2002. Huma għandhom jinfurmaw lill-Kummissjoni minnufih b'dan.
Il-miżuri adottati mill-Istati Membri għandhom jinkludu referenza għal din id-Direttiva jew għandhom jiġu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. Il-metodi ta' kif għandha issir din ir-riferenza għandhom jiġu stabbiliti mill-Istati Membri.
2. L-Istati Membri għandhom jikkomunikaw lill-Kummissjoni t-testijiet tad-disposizzjonijiet ewlenin tal-liġijiet nazzjonali li huma jadottaw fil-qasam li jaqa' taħt din id-Direttiva.
Artikolu 5
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fit-30 ta' Ottubru 2001.

Labels: 7
8
1